REPUBLIKA SRBIJA

NARODNA SKUPŠTINA

Odbor za ljudska i manjinska prava

i ravnopravnost polova

08 Broj: 06-2/169-15

17. jul 2015. godine

B e o g r a d

**Z A P I S N I K**

**SA 27. SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA ODRŽANE 5. MAJA 2015. GODINE**

 Sednica je počela u 11 časova.

 Sednicom je predsedavao predsednik Odbora Meho Omerović.

 Sednici su prisustvovali: Ljiljana Malušić, Biljana Ilić Stošić, Zlata Đerić, Dubravka Filipovski, Ljibuška Lakatoš, Stefana Miladinović, Aida Ćorović, Vera Paunović i Elvira Kovač, članovi Odbora.

 Sednici nisu prisustvovali članovi Odbora: Milanka Jevtović Vukojičić, Suzana Šarac, Slobodan Perić, Vladica Dimitrov, Biljana Hasanović Korać, Olena Papuga i Sulejman Ugljanin.

 Sednici je prisustvovala zamenica člana Odbora Jelisaveta Veljković.

 Sednici su prisustvovali: Milena Ćorilić, Gordana Topić, Suzana Spasojević, Grozdana Banac, Riza Halimi, Ljiljana Nestorović, Marija Obradović, narodni poslanici.

 Sednici su prisustvovali i: Zorana Mihajlović, predsednica Koordinacionog tela Vlade Republike Srbije za rodnu ravnopravnost; Laslo Čikoš, Ministarstvo za rad, zapošljavanje, boračka i socijalna pitanja; Nenad Borovčanin, Ministarstvo omladine i sporta; Vladimir Božović, Ministarstvo unutrašnjih poslova, general Stojan Konjikovac, Jovanka Šaranović, Katarina Štrbac, Ministarstvo odbrane; Ferenc Vico, Ministarstvo zdravlja; Nina Fira, Marija Lukić, Ministarstvo državne uprave i lokalne samouprave; Lora Nikolić, Stevan Veljović, Gordana Gavrilović, Aleksandar Stojanović, Olivera Kosanović, Dana Gak, Ministarstvo građevinarstva, saobraćaja i infrastrukture; Suzana Paunović, Marko Jovanović, Kancelarija za ljudska i manjinska prava; Vladimir Pašajlić, Kancelarija za saradnju sa civilnim sektorom; Milana Lazić, Tim za socijalno uključivanje i smanjenje siromaštva; Jasna Vujačić, Mira Marjanović, Koordinaciono telo za rodnu ravnopravnost; Ivana Krstić, profesor Pravnog fakulteta Univerziteta u Beogradu; Nevena Petrušić, Kosana Beker, Antigona Andonov, Lazar Rodić, Ivana Filipov, Tamara Mohači, Nevena Šahović Vučković, Tamara Lukšić Orlandić, Poverenik za zaštitu ravnopravnosti; Saša Janković, Borjana Peruničić, Zaštitnik građana; Nevenka Milovanović, Poverenik za informacije od javnog značaja i zašttu podataka o ličnosti; Danica Todorov, Andrijana Čović, Pokrajinski ombudsman; Irena Vojačkova Solorano, Aleksandra Stamenković, Kancelarija UN u Srbiji; Aleksandra Jović, UNICEF; Irena Cerović, UNDP; Olja Janković Leković, UN WOMEN; Jelena Jokanović, OEBS; Jolanda San Hose, Delegacija EU; Nađa Ćuk, Savet Evrope; Sandra Stanić, Milica Obućina, Đorđe Nikolić, USAID; Stanislava Vidović, GIZ, Nemačka organizacija za međunarodnu saradnju; Torni Svenugson, Snežana Vojčić, Ambasada Švedske; Oliver Hiler, Ljiljana Erić Milisavljević, Ambasada Austrije; Sabine Brendel, Andrea Vasović, Benedikt Buib, Ambasada Nemačke; Ksenija Lazović, Ambasada SAD; Slađana Nikolić, Svetlana Jelić, Opština Ivanjica; Dobrila Filipović, Opština Raška; Nihat Biševac, Nacionalna služba za zapošljavanje Novi Pazar; Marijana Pajvančić, profesor; Dušica Popadić, dr Ljiljana Bogavac, Incest trauma centar; Svjetlana Timotić, Ivana Nikolić, Iz kruga Vojvodina; Jovana Spremo, Aleksandra Stojanov, JUKOM; Dragana Stojanović, Momčilo Janjić, Asocijacija za republičko zdravlje Srbije; Đurđica Ergić, Slavica Vasić, Romski ženski centar „Bibija“; Vanja Macanović, Aleksandra Nestorov, Autonomni ženski centar; Anita Mitić, Inicijativa mladih za ljudska prava; Jelena Hrnjak, NVO Atina; Murat Kučević, Damir Kučević, Daki trejd, Sjenica; Indira Kuburović, UG Sandžački ćilim; Belma Talović, Sena Gašanin, UG Konekt, Sjenica; Alma Junis, Mujesira Mušović, Udruženje samohranih roditelja i jednoroditeljskih porodica „Zajedno“; Radmila Gujaničić, NVO Ženski centar Užice; Marijana Marić, Maja Mirkov, Inicijativa za inkluziju Veliki Mali, Pančevo; Dana Jovanović, Udruženje žena Peščanik, Kruševac; Vladana Malešić, Forum žena Prijepolje; Jovana Ružić, Centar za mame; Slobodan Martinović, Centar za istraživanje u politici Argument; Jovanka Todorović, Labris; Jasmina Miković, Ivanka Kostić, Ivana Stjelja, Praksis; Dragana Ćirić Milovanović; MDRI; Vesna Petrović, Beogradski centar za ljudska prava.

 Predsednik Odbora je konstatovao da su ispunjeni uslovi za rad i odlučivanje, te je predložio sledeći

D n e v n i r e d :

1. Predstavljanje Posebnog izveštaja o diskriminaciji žena Poverenika za zaštitu ravnopravnosti.

 Članovi Odbora su jednoglasno PRIHVATILI predloženi Dnevni red.

 **Predsednik Odbora** je pozdravio sve prisutne i podsetio na značaj kontrolne funkcije Parlamenta nad radom Vlade i s tim u vezi značaj nezavisnih državnih organa i njihovih izveštaja kojima ukazuju na stanje u oblasti ljudskih prava. Takođe je, imajući u vidu da je reč o poslednjem danu mandata Poverenice gđe Nevene Petrušić, istakao njen veliki doprinos u izgradnji ove nezavisne institucije i zahvalio joj se na tome.

 **Zorana** **Mihajlović** je istakla da je cilj Koordinacionog tela da se borimo protiv diskriminacije žena i da je veoma važno da se o ovom problemu što više priča. Žene ne bi smele da prihvate da više od polovine žena nije zaposleno, da sporije od muškaraca napreduju na poslu i da imaju manju zaradu. Devojčice se sa problemom diskriminacije susreću mnogo pre nego dečaci, i navela i lični primer. Kao potpredsednica Vlade i predsednica Koordinacionog tela smatra da moramo dati podršku ovakvoj nezavisnoj instituciji, kao stvaranju takve klime koja će zaustaviti diskriminaciju i omogućiti rodnu ravnopravnost. Koordinaciono telo treba da bude podrška i vladinom i nevladinom sektoru. Posebno ove godine imamo dodatnih obaveza i neće biti lako jer govorimo o novom zakonu i o novoj strategiji. Izveštaj govori koliko je Srbija uradila u prethodnom periodu, ali smo svesni da diskriminacija u stvarnom životu je veoma prisutna. Zato treba svi da radimo kako bismo u narednom izveštaju mogli da konstatujemo napredak.

 **Gordana Čomić** kao koordinatorka Ženske parlamentarne mreže i potpredsednica Narodne skupštine je podsetila kako je došlo do usvajanja Zakona o zabrani diskriminacije. Razlog tome je što je nasilje među ljudima protiv svakog ko je po ličnom stavu pojedinca različit od njega samog, veoma rasprostranjeno i prisutno u čitavoj našoj civilizaciji. Proces donošenja ovog zakona je išao sporo iz razloga što postoji poricanje da ima nasilja. Zato zakon dva puta nije uspeo da uđe u proceduru i to nema veze sa političkim strankama. Institucija poverenika je veoma značajna za uspostavljanje vladavine prava, ali nezavisne institucije se u svom radu susreću sa brojnim problemima, uključujići i prostorne i druge kapacitete. U ovom izveštaju ima dosta preporuka i istakla je da ima i onih koje mogu poslužiti pripadnicama Ženske parlamentarne mreže. I pored svih problema, na kraju je konstatovala da postoji napredak u oblasti sprečavanja diskriminacije, nećemo je nikada ukinuti skroz, ali svaki napredak je značajan.

 **Irena Vojačkova Solorano** je istakla da se rodno zasnovana diskriminacija pojavljuje u različitim oblicima, a da statistika u Srbiji ukazuje da su žene manje zastupljene u javnom sektoru (samo 5% žena su gradonačelnice ili predsednice opština), stopa zaposlenosti žena je niža od stope zaposlenosti muškaraca, one poseduju manje imovine u vlasništvu od muškaraca i značajno više su angažovane na kućnim poslovima. Sve to zahteva da postoje snažne nacionalne institucije kao što je Poverenik za zaštitu ravnopravnosti i Koordinaciono telo za rodnu ravnopravnost, kojima je UN kancelarija spremna da pruži podršku u oblasti borbe protiv rodne diskriminacije i nasilja prema ženama. UN su privržene pravu žena na rodnu ravnopravnost koje je predstavljeno kao jedan od prioriteta **u UNDAF** 2015-2020 (United Nations Development Assistance Framework) i CPD UNDP (Country programme document). Ona je navela i neke primere saradnje sa institucijama u Srbiji, jačanje pristupa pravdi za žene iz marginalizovanih grupa, osnaživanje žena iz ruralnih sredina i Romkinja i jačanje veza između žena, njihovih udruženja i institucija koje se bave pitanjima rodne ravnopravnosti. Istakla je da je 2015. godina važna iz više razloga. Globalno, UN će izvršiti procenu rezultata i izazova u implementaciji Pekinške deklaracije i Platforme za akciju, a takođe će se raditi na tome da se lokalno implementira ono što je globalno dogovoreno kroz Ciljeve održivog razvoja koji kao visok prioritet prepoznaju osnaživanje žena. UN će podržati predstavljanje Posebnog izveštaja o diskriminaciji žena u Srbiji. Na kraju se zahvalila gđi Petrušić za odličnu saradnju sa Kancelarijom UN u Srbiji u poslednjih pet godina.

 **Nevena Petrušić** je ukazala da je pre oko 20 godina priča o ženskim ljudskim pravima postojala samo u krugu ženskih nevladinih organizacija, a da je danas to državna politika. Zahvalila se predsedniku Odbora za ljudska i manjinska prava i ravnopravnost polova koji je uvek podržavao aktivnosti Poverenika. Ovaj izveštaj daje presek stanja u ovoj oblasti i struktuiran je tako da prati Konvenciju o eliminisanju svih oblika diskriminacije žena. Ovaj izveštaj svedoči o tome da se aktivnosti koje preduzimamo odvijaju u ambijentu kojim ne možemo biti zadovoljni da je najvažnija vrlina svake žene da bude domaćica, da muškarac bude glava porodice, da muškarac bude na rukovodećim funkcijama. Zato treba raditi u svim oblastima počev od revidiranja nastavnih materijala. Tu je i odgovornost medija, a više puta je morala da upozorava medije kada su narodne poslanice vređane. Sistem zaštite od nasilja u porodici koji smo gradili na normativnom i istitucionalnom nivou još uvek nije delotvoran, uprkos dobrim zakonima strategijama, protokolima, žrtve nasilja i dalje same lutaju kroz lavirinte pravnog sistema najčešće bez ikakve podrške. Nedostaje jedinstven centralizovani sistem podataka. Prošle godine je ubijeno 27 žena, od kojih su 7 prijavljivale nasilje nadležnim organima, ali institucije sistema nisu reagovale onako kako je trebalo i kako piše u zakonima i protokolima. Potvrđivanje Istanbulske konvencije bi trebalo da bude dodatni podsticaj da se obezbedi efikasnost u radu nadležnih organa. Postignut je napredak u uspostavljanju institucionalnih mehanizama rodne ravnopravnosti, a veoma je značajno što je osnovano Koordinaciono telo za rodnu ravnopravnost koje bi bilo ključna tačka urodnavanja svih javnih politika. Za to je potrebno razvijati određene alate i modele kako bi se pre usvajanja zakona procenio njihov efekat na ravnopravnost žena i muškaraca. Takođe je značajna uloga Ženske parlamentarne mreže a narodne poslanice kojih je više nego ikad u istoriji srpskog parlamentarizma u prilici su da svojim delovanjem pokažu kakvu dobit društvo može imati od veće uloge žena. Ukazala je i na značaj primene Rezolucije 1325 SB UN – Žene, mir i bezbednost čime je položaj žena u ovom sektoru značajno unapređen i ukazala da Ministarstvo odbrane postupa po preporukama Poverenika u tom smislu. Na lokalnom nivou situacija je zabrinjavajuća, u mnogim opštinama mehanizmi rodne ravnopravnosti samo formalno postoje bez uticaja na politike lokalne zajednice. Navela je da ima odličnih primera kao što je primer Užica. Međutim, žena nema među rektorima, direktorima javnih preduzeća, gradonačelnicima i tamo gde je stvarna moć. Posebno su se u izveštaju bavili ženama koje su višestruko diskriminisane. Pokazalo se da su kvote dobar način da se obezbedi veća zastupljenost žena u organima vlasti i preporučuje da se one koriste u svim organima vlasti (kvota od 30%) i da treba da budu propisane novim Zakonom o rodnoj ravnopravnosti. Na kraju je istakla da treba da iskoristimo sve poluge sistema kako bismo novim generacijama otvorili perspektivu jednog novog rodnog partnerstva zasnovanog na pravednom odnosu polova.

 U diskusiji koja je usledila izražena je zahvalnost gospođi Petrušić na njenom velikom zalaganju u obavljanju poslova Poverenika za zaštitu ravnopravnosti, kao i zaposlenima u službi Poverenika na onom što su uspeli da urade za pet godina postojanja ove institucije. Izneta su iskustva u radu Ženskog centra Užice i potreba osnivanja SOS telefona u tom gradu, te se u tom smislu očekuje i podrška institucija sa vrha. Nedovoljno je sigurnih kuća i SOS telefona u celoj Srbiji. U Užicu postoji i Ženska odbornička mreža. Načelnica policijske uprave u Užicu je žena. Značajno je povećan broj žena u mesnim zajednicama, a njihovo iskustvo se širi i u okolne gradove i seoske mesne zajednice. Dalje je ukazano na problem u sprovođenju usvojenih zakona i potrebu kontinuiteta u radu institucije Poverenika. Istaknut je problem da žene najčešće nemaju ekonomsku moć i nemaju vlasništvo, od čega u velikoj meri zavisi njihov položaj što otežava njihovu ravnopravnost sa muškarcima.

 Nevena Petrušić se još jednom obratila učesnicima i zahvalila na podršci.

 Sednica je zaključena u 12.45 časova.

SEKRETAR ODBORA PREDSEDNIK ODBORA

 Rajka Vukomanović Meho Omerović